Diari Oficial de la Generalitat Valenciana


Sumari del DOGV 4367, del 29-10-2002 (2002/11181)

RESOLUCIÓ de 18 d'octubre de 2002, del subsecretari de l'Oficina de Ciència i Tecnologia, per la qual es concedixen les ajudes per a fomentar la formació de personal investigador i tècnic per mitjà de la contractació de doctors i personal tècnic de suport a la investigació per part de les entitats que tinguen finalitat investigadora.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4367

Data del DOGV
:   29-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11003


Organisme emissor
:   Presidència de la Generalitat

Tipus de document
:   Resolució

RESOLUCIÓ de 18 d'octubre de 2002, del subsecretari de l'Oficina de Ciència i Tecnologia, per la qual es concedixen les ajudes per a fomentar la formació de personal investigador i tècnic per mitjà de la contractació de doctors i personal tècnic de suport a la investigació per part de les entitats que tinguen finalitat investigadora. [2002/A11645]
  
L'Orde de 17 de juliol de 2002, de la Conselleria d'Innovació i Competitivitat, va convocar ajudes per a fomentar la formació de personal investigador i tècnic, per mitjà de la contractació de doctors i personal tècnic de suport a la investigació per part de les entitats que tinguen finalitat investigadora.
  
Per Resolució de 27 de setembre de 2002, del subsecretari de l'Oficina de Ciència i Tecnologia va ser publicada, en el tauler d'anuncis de l'Oficina de Ciència i Tecnologia (carrer Colom núm. 66 de València) i en l'adreça d'Internet http://www.gva.es/ocyt/, la relació de sol·licituds admeses provisionalment, excloses provisionalment i les que havien de completar la documentació preceptiva.
  
Per Resolució de 14 d'octubre de 2002, del subsecretari de l'Oficina de Ciència i Tecnologia, va ser publicada, en el tauler d'anuncis de l'Oficina de Ciència i Tecnologia i en l'adreça d'Internet http://www.gva.es/ocyt/, la relació de sol·licituds admeses i excloses.
  
Així mateix, l'article 10 de l'Orde de 17 de juliol de 2002 esmentada disposa que, finalitzat el procés d'avaluació, la concessió o denegació de les ajudes es realitzarà per resolució del conseller d'Innovació i Competitivitat i es publicarà en el Diari Oficial de la Generalitat Valenciana.
  
L'article 1 del Decret 7/2002, de 25 de juliol, del president de la Generalitat Valenciana, assigna a la Presidència de la Generalitat Valenciana les competències en matèria de política científica i tecnològica, investigació i desenrotllament i innovació, entre d'altres, i per l'article 2 del Decret 9/2002, de 5 de setembre, del president de la Generalitat Valenciana, es delega en el subsecretari de l'Oficina de Ciència i Tecnologia l'atribució de dictar les resolucions relatives a les convocatòries i a l'atorgament de les ajudes i subvencions a què es referix l'article 47 del Decret Legislatiu de 26 de juny de 1991, del Govern Valencià, i les facultats corresponents en matèria de despesa.
  
Per tot això, una vegada comprovades les sol·licituds presentades i finalitzat el procés d'avaluació, resolc:
  
Primer
  
Concedir les ajudes per a fomentar la formació de personal investigador i tècnic mitjançant la contractació de doctors i personal tècnic de suport a la investigació a les entitats beneficiàries que figuren relacionades en els annexos I-A i I-B de la present resolució, i pels contractes i les quantitats que hi consten.
  
Segon
  
Autoritzar la despesa i disposar del crèdit corresponent per al pagament a les entitats beneficiàries que figuren en l'annex I-A, per un import total de 342.730,04 euros, a càrrec de l'aplicació pressupostària 62.83.74.790.81.5, línia de subvenció T4015000.
  
Autoritzar la despesa i disposar del crèdit corresponent per al pagament a les entitats beneficiàries que figuren en l'annex I-B, per un import total de 733.194.39 euros, a càrrec de l'aplicació pressupostària 53.34.26.752.23.2, línia de subvenció T4016000.
  
Tercer
  
Les entitats beneficiàries de les ajudes estan obligades al compliment de les bases de l'Orde de 17 de juliol de 2002 citada.
  
Quart
  
Tal com establix l'article 13 de l'Orde de 17 de juliol de 2002 abans esmentada, s'entendrà acceptada l'ajuda concedida en els termes previstos en esta resolució si, transcorreguts 10 dies des de la publicació en el Diari Oficial de la Generalitat Valenciana de la resolució de concessió, l'entitat interessada no haguera renunciat expressament per mitjà d'escrit dirigit a la Subsecretaria de Ciència i Tecnologia.
  
Cinqué
  
Les entitats beneficiàries rebran directament, després de la corresponent justificació, els imports de l'ajuda concedida.
  
Sisé
  
Als efectes de justificació, les entitats beneficiàries de les ajudes hauran de trametre a la Subsecretaria de l'Oficina de Ciència i Tecnologia, abans de l'11 de novembre de 2002, la documentació relacionada en l'article 16 de l'esmentada Orde de 17 de juliol.
  
Seté
  
D'acord amb el que disposen els articles 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia següent de la publicació de la present resolució.
  
València, 18 d'octubre de 2002.- El subsecretari de l'Oficina de Ciència i Tecnologia: Javier Quesada Ibáñez.